CELEX: 32005R1155
Language: lt
Date: 2005-07-18 00:00:00
Title: 2005 m. liepos 18 d. Komisijos reglamentas (EB) Nr. 1155/2005, iš dalies keičiantis ir pataisantis Reglamentą (EB) Nr. 1419/2004 dėl daugiamečių finansavimo sutarčių ir metinių finansavimo sutarčių, kurias Europos bendrijai atstovaujanti Europos Komisija sudarė su Čekijos Respublika, Estija, Vengrija, Latvija, Lietuva, Lenkija, Slovakija bei Slovėnija, tolesnio taikymo ir numatantį tam tikras nuo daugiamečių finansavimo sutarčių ir Tarybos reglamentų (EB) Nr. 1266/1999 ir (EB) Nr. 2222/2000 nukrypti leidžiančias nuostatas

19.7.2005   
            
            
               LT
            
            
               Europos Sąjungos oficialusis leidinys
            
            
               L 187/14
            
         
      KOMISIJOS REGLAMENTAS (EB) Nr. 1155/2005
   2005 m. liepos 18 d.
   iš dalies keičiantis ir pataisantis Reglamentą (EB) Nr. 1419/2004 dėl daugiamečių finansavimo sutarčių ir metinių finansavimo sutarčių, kurias Europos bendrijai atstovaujanti Europos Komisija sudarė su Čekijos Respublika, Estija, Vengrija, Latvija, Lietuva, Lenkija, Slovakija bei Slovėnija, tolesnio taikymo ir numatantį tam tikras nuo daugiamečių finansavimo sutarčių ir Tarybos reglamentų (EB) Nr. 1266/1999 ir (EB) Nr. 2222/2000 nukrypti leidžiančias nuostatas
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Stojimo sutartį, ypač į jos 41 straipsnį,
   kadangi:
   
               (1)
            
            
               Reglamente (EB) Nr. 1419/2004 (1) minimų Daugiamečių finansavimo sutarčių (DFS) priedo A skirsnio 7 straipsnio 8 dalis turėtų, atsižvelgiant į paskutinio likučio sumokėjimui taikytinas procedūras, būti suderinta su paskutine įsipareigojimų nutraukimo data, nustatyta Metinių finansavimo sutarčių (MFS) 3 straipsnyje. Todėl galutinė išlaidas patvirtinančios pažymos pateikimo Komisijai data, nurodyta toje nuostatoje, turėtų būti pakeista ir turėtų būti patikslintos DFS priedo A skirsnio 12 straipsnyje numatytos procedūros dėl sprendimo dėl apmokėjimo atitikties.
            
         
               (2)
            
            
               Be to, reikėtų ištaisyti klaidą Reglamento (EB) Nr. 1419/2004 4 straipsnio pavadinime.
            
         
               (3)
            
            
               Todėl būtina iš dalies atitinkamai pakeisti ir pataisyti Reglamentą (EB) Nr. 1419/2004.
            
         
               (4)
            
            
               Šiame reglamente numatytos priemonės atitinka Žemės ūkio struktūrų ir kaimo plėtros vadybos komiteto (STAR) komiteto ir Europos žemės ūkio orientavimo ir garantijų fondo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1419/2004 3 straipsnio pakeitimas
   Reglamento (EB) Nr. 1419/2004 3 straipsnis pakeičiamas taip:
   
      „3 straipsnis
      Dalinis DFS sutarčių pakeitimas
      1.   Daugiamečių finansavimo sutarčių (DFS) priedo A skirsnio 7 straipsnio 8 dalis pakeičiama taip:
      „Paskutinis likutis pagal programą sumokamas:
      
                  a)
               
               
                  jei nacionalinis įgaliojimus suteikiantis pareigūnas laikydamasis galutinėje MFS nustatytų mokėjimo terminų, pateikia Komisijai pažymą, patvirtinančią pagal šio skirsnio 9 straipsnį faktiškai patirtas išlaidas;
               
            
                  b)
               
               
                  jei Komisija gavo ir patvirtino baigiamąją įgyvendinimo ataskaitą;
               
            
                  c)
               
               
                  jei buvo priimtas šio skirsnio 11 straipsnyje nurodytas sprendimas.
               
            Nepriklausomai nuo išmokos, vėliau gali būti priimtas sprendimas pagal šio skirsnio 12 straipsnį.“.
      2.   Ši pastraipa įterpiama į DFS sutarčių priedo A skirsnio 10 straipsnio 3 dalį:
      
         „Tačiau palūkanos, neįtrauktos į projektus, kuriems lėšos skiriamos pagal Čekijos Respublikos, Estijos, Vengrijos, Latvijos, Lietuvos, Lenkijos, Slovakijos ir Slovėnijos programą, Komisijai sumokamos eurais.“ “.
      
   
   2 straipsnis
   Reglamento (EB) Nr. 1419/2004 4 straipsnio pavadinimo dalinis pakeitimas
   Reglamento (EB) Nr. 1419/2004 4 straipsnio pavadinimas pataisomas taip:
   
      „4 straipsnis
      Sumų, nurodytų 2003 MFS sutarčių 2 straipsnyje, pakeitimas“.
   
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 18 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 258, 2004 8 5, p. 11.